Hvem gjør hva med bakkenettet?

Det er mange aktører involvert i det digitale bakkenettet. Men hvem gjør hva? 

NTV har konsesjon for utbygging og drift av det digitale bakkenettet fram til 2021. Avtalen gjelder frekvensområdet 470 - 490 MHz. NTV er eid av TV 2, NRK og Telenor. NTV leier ut kapasitet i nettet til NRK og RiksTV. 

RiksTV eies av TV 2, NRK Aktivum og Telenor og har ansvar for å tilby betal-tv i NTVs bakkenett. RiksTv kjøper derfor kapasitet av NTV 

NRK er deleier i NTV og leier sendekapasitet i bakkenettet av samme selskap. NRK er pliktig til å tilby allmennkringkastertilbudet gratis i bakkenettet. NRK kjøper derfor kapasitet i bakkenettet av NTV. 

TV 2 er deleier i NTV og sender gratis, men kryptert i bakkenettet fram til 2010. 

Telenor er deleier i NTV og eier dessuten kabel- og satellittselskapet Canal Digital. Telenor Braodcast Holding eier infrastrukturen og drifter bakkenettet for NTV. 

Medietilsynet fører tilsyn med NTV, TV 2 og NRK. 

Kulturdepartementet er eneeier i NRK og ankeinstans for Medietilsynet. TV 2 fikk tildelt konsesjon for allmennkringkasting av KKD. 

Samferdselsdepartementet tildelte konsesjon for utbygging og drift av det digitalte bakkenettet til NTV. 

Norkring , datterselskap av Telenor som eier og drifter det analoge nettet som nå skal avvikles. Norkring bygger også ut sendernettet til det nye digitale bakkenettet. 

